
HYRJE
Bashkia Puke përbëhet nga 4 njësi administrative: Gjegjan,Qelez,Luf-Qerret,Rrape, dhe Puka ndodhet në rajonin verior të Shqipërisë dhe kufizohet në veri dhe në perëndim me Bashkinë e Vaut të Dejës, në lindje me Bashkinë Fushë Arrëz dhe në jug me Bashkitë Mirditë dhe Lezhë. Qendra e kësaj bashkie është qyteti i Pukës. Bashkia e Pukës është një ndër zonat e pasura minerare të vendit, e cila disponon gjithashtu një sipërfaqe të konsiderueshme pyjore. 
 Sipas Censit 2023, Bashkia Pukë ka një popullsi rezidente prej 6,222 banorësh, me një strukturë që pasqyron qartë tendencën e plakjes demografike. Rreth 20% e banorëve janë mbi 65 vjeç, përqindje që tejkalon ndjeshëm mesataren kombëtare dhe nënvizon domosdoshmërinë e politikave të dedikuara për moshën e tretë. Grupi në moshë pune (15–64 vjeç) përbën 66% të popullsisë, ndërsa vetëm 13.7% janë fëmijë nën 15 vjeç, çka dëshmon për një natalitet të ulët dhe një potencial të dobët për rigjenerim natyror të komunitetit në vitet e ardhshme.
Përtej këtyre të dhënave, bie në sy diferenca e ndjeshme mes popullsisë së numëruar nga Censi 2023 dhe asaj të regjistruar në Regjistrin e Gjendjes Civile më 1 janar 2024, e cila rezulton 14,352 banorë. Vetëm 43% e tyre janë realisht rezidentë në territor, duke reflektuar një nivel shumë të lartë emigrimi të brendshëm dhe jashtë vendit. Grupmosha më e prekur është ajo 0–14 vjeç, me një ulje prej 66%, e ndjekur nga grupi 15–64 vjeç me 59% më pak, çka tregon dobësim të strukturës familjare dhe të forcës punëtore. Edhe pse rënia në grupmoshën 65+ është më e moderuar (−26%), ky grup mbetet veçanërisht i ekspozuar ndaj vetmisë dhe mungesës së përkujdesjes familjare. Të dhënat demografike të bashkisë tregojnë se popullsia ka pësuar rënie për periudhën 2001-2011. Ulja drastike e popullsisë shpjegohet me problemet aktuale në ekonomi, mungesa e infrastrukturës së përshtatshme dhe mungesa e investimeve në bashki. Popullsia ka tendencën të largohet drejt qendrave urbane apo drejt shteteve të tjera për kushte më të mira jetese dhe për mundësi punësimi. Ndryshimi i popullsisë për periudhën 2001-2011 paraqitet në vlerën -43.35%, më e lartë se mesatarja e Qarkut Shkodër që është -11.86%. Në rajonin e Shkodrës, pavarsisht nivelit të mirë të shtimit natyror, ulja e e vazhdueshme e popullsisë ka ndodhur si pasojë e shkallës së migrimit apo emigrimit. Në këtë kontekst, Bashkia Pukë përballet me sfida të mëdha që kërkojnë një riorientim strategjik të planifikimit social, duke synuar forcimin e shërbimeve për një popullsi të plakur, mbështetjen e familjeve me fëmijë dhe krijimin e kushteve të favorshme për qëndrimin dhe rikthimin e të rinjve në territor. Njëkohësisht, është thelbësore ngritja e një sistemi të besueshëm për monitorimin e popullsisë rezidente, në mënyrë që planifikimi dhe ofrimi i shërbimeve sociale të mbështeten mbi të dhëna reale, të sakta dhe të përditësuara për banorët që jetojnë aktualisht në territor.

Aktualisht, Bashkia Pukë numëron 14,071 banorë , ku rreth 30% e tyre jetojnë në zonë urbane ndërsa rreth 70% janë të vendosur në zonë rurale. Për shkak të numrit të banorëve, Bashkia Pukë kategorizohet si bashki e vogël. Të dhënat demografike të bashkisë tregojnë se popullsia ka pësuar rënie përgjatë viteve. Popullsia ka tendencën të largohet drejt qendrave urbane apo drejt shteteve të tjera për kushte më të mira jetese dhe për mundësi punësimi.

Në bashkinë Pukë, situata e ndërtimit nuk ndjek të njejtin ritëm si në bashki të tjera të qarkut, për shkak të pakësimit të numrit të popullsisë. 

Në Planin e Përgjithshëm Vendor është vlerësuar se do të ketë një rritje të popullsisë, gjë që do të sjelli zhvillim ekonomik e investime të reja. Projeksionet e popullsisë në PPV parashikojnë një popullsi prej 16,237 banorë në vitin 2032. Parashikimet tregojnë se pritet të ketë një rritje të popullsisë për të gjitha NJA-të, një rritje prej +0.5% deri në 1%, vecanërisht për NJA Qelëz, që është njësi qeka popullsi dhe më e largët.  Për projeksionet e popullsisë janë vlerësuar dy versione
Analiza demografike e Bashkisë Puke vë në dukje rritjen e popullsisë në grupmoshën mbi 65 vjeç, duke sjellë sfida për infrastrukturën shoqërore dhe shëndetësore. Nevojat për kujdes shoqëror shtohen për këtë grupmoshë, ndërkohë një grup tjetër në moshën 50-64 vjeç përballon sfidat e punësimit dhe kërkon mbështetje nga programet sociale. Zvogëlimi i popullsisë së grupmoshës 15-24 vjeç lidhet me emigrimin, ndërsa ende nuk janë zhvilluar shërbime mbështetëse të mjaftueshme në nivel lokal (në nivel bashkie). Kapacitetet financiare të kufizuara dhe mungesa e shërbimeve të integruara sociale janë sfidat kryesore që duhet adresuar. Nevoja për një sistem të integruar të shërbimeve sociale përmban një qasje holistike që siguron përmirësimin e koordinimit dhe efikasitetit në përmbushjen e nevojave komunitare. Ky integrim mund të sjellë shërbime më të personalizuara dhe më të qëndrueshme për të mbështetur individët dhe familjet në nevojë. Kjo situate tregon një nivel të lartë varësie të bashkisë nga financimi qendror për shërbimet sociale, pa mundësitë e saj për gjenerim të burimeve të veta dhe potencialisht duke kufizuar autonomine financiare në ofrimin e shërbimeve për komunitetin. Struktura aktuale e shërbimit shoqëror në bashki nuk është e aftë të plotësojë nevojat e grupeve në nevojë. Ka deficencë në personelin e stafit, mungojnë strukturat për të identifikuar grupet në nevojë dhe nevojat e tyre, menaxhimet e rasteve të dhunës dhe fëmijëve në rrezik. Riorganizimi i strukturës së shërbimit shoqëror në bashki është një domosdoshmëri që duhet adresuar menjëherë.
Barazia gjinore është një nga parimet themelore të shoqërisë demokratike dhe një kusht i domosdoshëm për zhvillimin e qëndrueshëm social dhe ekonomik. Në nivel vendor, kjo nënkupton që gratë dhe burrat të kenë mundësi të barabarta për të kontribuar dhe përfituar nga zhvillimi i komunitetit. Bashkia Puke, në përmbushje të përgjegjësive të saj si njësi e qeverisjes vendore, merr angazhimin për të ndërtuar një shoqëri më të drejtë, gjithëpërfshirëse dhe të barabartë për të gjithë qytetarët e saj, pa dallim gjinie.

Hartimi i Planit Vendor të Veprimit për Barazinë Gjinore 2025–2030 përbën një hap konkret në këtë drejtim. Ky plan është ndërtuar në përputhje me Ligjin nr. 9970, datë 24.7.2008 “Për barazinë gjinore në shoqëri”, me prioritetet e përcaktuara në Strategjinë Kombëtare për Barazinë Gjinore 2021–2030, si dhe në përputhje me objektivat e Agjendës 2030 të Kombeve të Bashkuara për Zhvillim të Qëndrueshëm. Plani i Veprimit për Barazinë Gjinore (PVBGJ) 2025-2030, mbulon një tërësi fushash dhe në të parashikohen veprime që synojnë: respektimin e të drejtës themelore të barazisë ndërmjet grave dhe burrave, të rejave dhe të rinjve, vajzave dhe djemve; trajtimin e çështjeve të pabarazive dhe diskriminimit; veprime për eliminimin e steriotipeve gjinore; pjesëmarrjen e balancuar të grave dhe burrave si dhe të të rejave e të rinjve në vendim-marrjen politike e publike; aksesin në shërbime të ndryshme të konceptuara sipas nevojave të veçanta të grave dhe burrave, të të rejave e të rinjve, apo vajzave dhe djemve, si dhe ofrimin e këtyre shërbimeve me cilësi e në respektim të parimeve të barazisë; integrimin e këndvështrimit gjinor në të gjitha planet dhe fushat për zhvillim të qëndrueshëm; planifikimin e mbështetur në burimet e duhura, etj.  
Metodologjia e hartimit të këtij plani është ndërtuar duke marrë në konsideratë Bashkinë Puke si një njësi e veçantë administrative me karakteristikat e saj gjeografike, demografike dhe sociale. Ajo është përqendruar në analizimin e nevojave konkrete për shërbime sociale të popullsisë, me fokus të veçantë tek grupet më të ndjeshme gjinore. Procesi ka përfshirë mbledhjen dhe analizimin e të dhënave sasiore, aty ku ishin të disponueshme, për secilin grup target dhe për shërbimet ekzistuese që ofrohen në territorin e bashkisë. Gjithashtu, janë identifikuar boshllëqet dhe potencialet për zhvillimin e mëtejshëm të shërbimeve në funksion të barazisë gjinore dhe përfshirjes sociale. Kjo qasje ka siguruar që plani të bazohet në evidenca dhe të jetë realist, i zbatueshëm dhe i përshtatur me kontekstin lokal
[bookmark: _Toc204608629]I MISIONI, VIZIONI, KUADRI LIGJOR DHE INSITUCIONAL

[bookmark: _Toc204608631]Misioni
Të promovojë dhe zbatojë barazinë gjinore në të gjitha fushat e jetës vendore përmes politikave të ndjeshme gjinore, forcimit të pjesëmarrjes së grave në vendimmarrje, përmirësimit të aksesit në shërbime sociale dhe ekonomike, si dhe fuqizimit të grupeve më të cenueshme, nëpërmjet një qasjeje të bazuar në të drejtat e njeriut, barazi dhe zhvillim të qëndrueshëm.
[bookmark: _Toc204608630]Vizioni
Bashkia Puke synon të jetë një komunitet gjithëpërfshirës, ku gratë dhe burrat, vajzat dhe djemtë gëzojnë të drejta të barabarta, mundësi të barabarta dhe akses të barabartë në zhvillim, pjesëmarrje dhe shërbime publike, pa diskriminim dhe pabarazi gjinore

[bookmark: _Toc204608632]Kuadri ligjor dhe Institucional
Kur flasim për kuadrin ligjor dhe të politikave në fushën e barazisë gjinore, duhet të kemi parasysh që e drejta për barazi ndërmjet gjinive buron që në Kushtetutën e Republikës së Shqipërisë (neni 18), që është edhe dokumenti ligjor më i lartë në hierarkinë ligjore të vendit. Nën nenin 18 të kushtetutës qartësohet shprehimisht se: “1. Të gjithë janë të barabartë përpara ligjit; 2. Askush nuk mund të diskriminohet padrejtësisht për shkaqe të tilla si gjinia, raca, feja, etnia, gjuha, bindjet politike, fetare a filozofike, gjendja ekonomike, arsimore, sociale ose përkatësia prindërore; 3. Askush nuk mund të diskriminohet për shkaqet e përmendura në paragrafin 2, nëse nuk ekziston një përligjje e arsyeshme dhe objektive.”. Kjo barazi de-jure është gjithashtu e shprehur edhe në një tërësi instrumentash ndërkombëtarë, të cilët kur ratifikohen nga Parlamenti shqiptar, zënë vend në hierarkinë ligjore të vendit menjëherë pas Kushtetutës, çfarë nënkupton që nëse për një çështje të caktuar nuk ka një parashikim të qartë në legjislacionin vendas, atëherë për zgjidhjen e saj u drejtohemi parashikimeve në instrumentat ndërkombëtarë të ratifikuar.  



a) Instrumente ndërkombëtarë
· Karta Evropiane për Barazi të Grave dhe burrave në jetën vendore (EU Charter for Equality).
· Konventa për Eliminimin e të gjithë Formave të Diskriminimit ndaj Grave (CEDAË).
· Deklarata dhe Platforma për Veprim e Pekinit (BDPfA).
· Konventa e KE për Parandalimin dhe Luftimin e Dhunës ndaj Grave dhe Dhunës në Familje (Konventa e Stambollit).
· Objektivat e Zhvillimit të Qëndrueshëm (OZHQ).
· Strategjia e Barazisë Gjinore 2020-2025 e Bashkimit Evropian dhe Plani i Veprimit për Barazinë Gjinore (GAP III) 2021-2025, etj. 

b) Kuadri ligjor kombëtar
· Ligji Nr. 9970 datë 24.07.2008 “Për barazinë gjinore në shoqëri”.
· Ligji Nr. 139/2015 “Për vetëqeverisjen vendore”.
· Ligji Nr. 68/2017 “Për financat e vetëqeverisjes vendore”.
· Ligji Nr. 125/2020 “Për disa shtesa dhe ndryshime në ligjin Nr. 9669, datë 18.12.2006 “Për masa ndaj dhunës në marrëdhëniet familjare”, i ndryshuar[footnoteRef:1]. [1:  Së bashku me Ligjin Nr. 47/2018 “Për disa shtesa dhe ndryshime në ligjin nr.9669, datë 18.12.2006 “Për masa ndaj dhunës në marrëdhëniet familjare”, i ndryshuar, si dhe me të gjithë ndryshimet e mëparshme që ka pësuar ligji bazë Nr. 9669/2006.] 

· Ligji Nr. 124/2020 “Për disa shtesa dhe ndryshime në Ligjin Nr.221/04.02.2010 “Për mbrojtjen nga diskriminimi”, i ndryshuar.
· Ligji Nr. 35/2020 “Për një ndryshim në ligjin nr. 7895, datë 27.01.1995, “Kodi Penal i Republikës së Shqipërisë”, i ndryshuar.
· Ligji Nr. 136/2015 “Për disa shtesa dhe ndryshime në ligjin nr. 7961, datë 12.07.1995 “Kodi i Punës i Republikës së Shqipërisë”, i ndryshuar. 
· Ligji Nr. 93/2014 “Për përfshirjen dhe aksesueshmërinë e personave me aftësi të kufizuara”.
· Ligji Nr.104/2014 “Për disa ndryshime dhe shtesa në Ligjin nr. 7703, datë 11.05.1993 “Për Sigurimet Shoqërore në Republikën e Shqipërisë”, i ndryshuar.
· Ligji Nr. 101/2020 “Për disa shtesa dhe ndryshime në ligjin Nr. 10019, datë 29.12.2008 “Kodi Zgjedhor i Republikës së Shqipërisë”, i ndryshuar.
· Ligji Nr. 69/2012 “Për sistemin arsimor para universitar në Republikën e Shqipërisë”.
· Ligji Nr. 121/2016 “Për shërbimet e kujdesit shoqëror në Republikën e Shqipërisë”.
· Ligji Nr. 65/2016 “Për ndërmarrjet sociale në Republikën e Shqipërisë”.
· Ligji Nr. 18/2017 “Për të drejtat dhe mbrojtjen e fëmijës”.
· Ligji Nr. 37/2017 “Kodi i Drejtësisë Penale për të Mitur".
· Ligji Nr. 111/2017 “Për ndihmën juridike të garantuar nga shteti”.
· Ligji Nr. 35/2017 “Për disa shtesa dhe ndryshime në ligjin Nr. 7905, datë 21.03.1995, “Kodi i Procedurës Penale”, i ndryshuar.
· Ligji Nr. 79/2017 “Për sportin”.
· Ligji Nr. 22/2018 “Për strehimin social”.
· Ligji Nr. 15/2019 “Për nxitjen e punësimit”.
· Ligji Nr. 75/2019 “Për rininë”, etj.

c) Politikat kombëtare
Të gjitha masat dhe veprimet e parashikuara në këtë PVVBGJ 2026 – 2030 kuptohet që mbështeten edhe në strategjitë apo planet kombëtare të veprimit që mbulojnë sektorët (drejtoritë) e caktuara sipas fushave të tyre. Por politika kryesore kombëtare mbi të cilën bazohet ky PVVBGJ është Strategjia Kombëtare për Barazinë Gjinore 2021 -2030[footnoteRef:2]. [2:  Miratuar me VKM 400, datë 30.06.2021. Shiko: https://shendetesia.gov.al/wp-content/uploads/2021/07/Strategjia-Kombetare-per-Barazine-Gjinore-2021-2030.docx ] 

[bookmark: _Toc204608633]II. QËLLIMET STRATEGJIKE DHE OBJEKTIVAT SPECIFIKE 
Plani i Veprimit për Barazinë Gjinore 2026-2030 përmban në themel të tij vizionin Bashkine Puke gratë dhe burrat, të rejat dhe të rinjtë, si dhe vajzat dhe djemtë, pavarësisht moshës, nevojave të veçanta, grupit etnik e social, përkatësisë fetare, orientimit seksual apo identitetit të tyre gjinor, trajtohen sipas parimit të barazisë dhe drejtësisë gjinore, në të gjitha fushat e jetës.

Ai përbëhet nga qëllime strategjike dhe  objektiva specifike të paraqitura në vijim:

	Qëllimi strategjik:
	1. Promovimi i të drejtës për barazi të grave dhe burrave, të rejave dhe të rinjve, si dhe vajzave dhe djemve, si parakusht themelor për demokracinë dhe shoqërinë demokratike.

	Objektivat specifike: 
	1.1. Të rritet pjesëmarrja e grave dhe të rejave në të gjitha takimet dhe dëgjesat publike të organizuara nga Bashkia Puke.
1.2. Të fuqizohet mekanizmi institucional vendor për arritjen e barazisë gjinore.

	Qëllimi strategjik:
	2.  Promovimi i parimit të barazisë ndërmjet grave dhe burrave, si dhe të rejave dhe të rinjve, në jetën politike e publike, përmes përmbushjes së angazhimeve publike për barazinë gjinore, të ndërmarra nga Bashkia Puke.

	Objektivat specifike: 
	2.1. Të rritet pjesëmarrja e grave dhe të rejave të zonave rurale, si dhe grave dhe të rejave me aftësi të kufizuara, në procesin e votimit për zgjedhjet vendore dhe qendrore 
2.2. Të përmbushen angazhimet publike zyrtare ndaj parimit të barazisë së grave dhe burrave, të rejave dhe të rinjve, si dhe vajzave dhe djemve në jetën publike, të ndërmarra nga Bashkia Puke.

	Qëllimi strategjik:
	3.  Reduktimi i steriotipeve dhe pabarazive gjinore, përmes promovimit të parimit të barazisë ndërmjet grave dhe burrave, të rejave dhe të rinjve, si dhe vajzave dhe djemve, në aksesin dhe cilësinë e shërbimeve të ofruara

	Objektivat specifike: 
	3.1. Të reduktohen steriotipet gjinore në arsim 
3.2. Të sigurohet një qasje e përshtatshme e grave dhe burrave, si dhe të rejave dhe të rinjve nga grupet në nevojë, ndaj informacioneve shëndetësore.
3.3. Të sigurohet një qasje e barabartë e grave dhe burrave, të rejave dhe të rinjve, si dhe vajzave dhe djemve, në shërbimet dhe përkujdesin social si dhe në përfshirjen sociale të tyre.
3.4. Të promovohet askesi në informacion dhe qasja e barabartë në strehim, për grupe të veçanta.
3.5. Të promovohet e drejta e qasjes së barabartë të vajzave dhe djemve, si dhe të rejave e të rinjve në veprimtaritë dhe institucionet sportive, artistike dhe kulturore.
3.6. Të rritet efektiviteti i qasjes shumë-sektoriale dhe shërbimeve bazë të specializuara për viktimat/të mbjetuarit/at e dhunës me bazë gjinore dhe trafikimit.

	Qëllimi strategjik:
	4. Reflektimi i parimeve të planifikimit dhe zhvillimit të qëndrueshëm, përmes integrimit të balancuar të përmasave ekonomike, shoqërore, urbanistike e mjedisore.

	Objektivat specifike: 
	4.1. Të ndërmerren veprime të përshtatshme për çuarjen përpara të barazisë ndërmjet grave dhe burrave, si dhe të rejave e të rinjve në fushën e zhvillimit ekonomik dhe punësimit.
4.2. Të përfshihet perspektiva gjinore në procesin e planifikimit dhe zbatimit të projekteve e iniciativave në zhvillimin urban, transport e mjedis.





[bookmark: _Toc204608634]III ANALIZA E SITUATËS
Aktualisht sot popullsia e Bashkise Puke se bashku me njesite Administrative Gjegjan, Qelez,Luf,Rrape se bashku me Puken eshte 14071 banore dhe 5308 familje.
Duke pare te dhenat demografike vihet re qe nga viti 2020 ka renje te theksuar te popullsise,pasi jane larguar per nje jete me te mire.
Rënia e numrit të të rinjve në grupmoshat 0-19 vjeç dhe 20-29 vjeç sugjeron një tendencë të shqetësuese për potencialin e rënies së gjeneratave të reja. Kjo rënie e të rinjve mund të interpretohet si një shenjë e emigracionit të tyre jashtë territorit apo largimit nga zona për shkaqe të ndryshme. Ulja e grupmoshave 50-59 vjeç tregon për një proces të plote të plakjes së popullsisë. Ky grup është në një fazë kur njerëzit fillojnë të ndihen më pak të gatshëm për të bërë lëvizje ose të kërkojnë ndryshime të mëdha në jetën e tyre, ndaj edhe rënia e tyre është më e kuptueshme. Rritja e grupmoshave 60-69 vjeç dhe mbi 70 vjeç.Popullsia mbi 60 vjeç perben rreth 29-30% te popullsise se bashkise Puke.Njesite administrative rurale kane perqindje me te larte te popullsise se moshuar,ku sugjerohet një rritje në moshën e popullsisë, gjë që sjell nevojën për kujdes të shtuar shëndetësor dhe social. Profesionistët vendorë shprehen se faktorë si emigracioni, migrimi brenda vendit dhe numri i lindjeve janë përgjegjës për këto ndryshime të strukturës së popullsisë në Bashkinë Puke.

Tabela 1 Të dhëna demografike

	Njësitë administrative
	Popullsia e Bashkisë Puke          viti 2020
	Popullsia e Bashkisë Puke              viti 2025

	
	
	

	
	Total
	M
	F
	Total
	M
	F

	Njësia administrative Puke
	3109
	1582
	1527
	2508
	1243
	1265

	Njësia administrative Gjegjan
	3850
	1955
	1895
	1421
	726
	698

	Njësia administrative Rrape
	2980
	1515
	1465
	724
	398
	326

	Njësia administrative Qelez
	2540
	1295
	1245
	882
	445
	437

	Njësia administrative Qerret
	3420
	1740
	1680
	687
	350
	337

	Total
	15899
	8087
	7812
	6222
	3159
	3063



· Njesite me popullsine me te madhe jane Puke , Gjegjani dhe Qeleza
· Analiza e te dhenave tregon se ne nivel bashkie ekziston nje ekuiliber I pergjithshem gjinor.Megjithate,verehen dallime te vogla ndermjet njesive administrative,ku ne Njesine Administrative Puke numri I femrave eshte pak me I larte se ai I meshkujve,ndersa ne njesite e tjera mbizoterojne lehtesisht meshkujt.
· Struktura e popullsise se Bashkise Puke sipas gjinise paraqet nje shperndarje pothuajse te barabarte ndermjet meshkujve dhe femrave.Meshkujt perbejne 50.8% te popullsise,ndersa femrat 49.2%.
· Zonat rurale kane tendence me te larte emigrimi te meshkujve ne moshe aktive
· Grate ne zonat rurale mbajne rolte rendesishem ne ekonomine familjare dhe bujqesi.
· Vihet re  plakje te popullsise veqnarisht ne njesite Qelez dhe Rrape. Keto te dhena jane sipas Instatit.
                                         Bashkia Puke 2025
                                            Grupmosha                                  
                                            0-14 vjeç 851 
                                            15-64 vjeç 4124
                                            65+ vjeç 1247 
                                            Gjithsej 6222 banore
Mekanizmi i Referimit të rasteve të dhunës në familje vepron në nivel vendor konform Protokollit të Menaxhimit të Rasteve në bazë të Ligjit nr. 9669 datë 18.12.2006 “Për masa ndaj dhunës në marrëdhëniet familjare” i ndryshuar dhe VKM 334/2011 “Për mekanizmin e bashkërendimit të punës për referimin e rasteve të dhunës në marrëdhëniet familjare dhe mënyrën e procedimit të tij”. 
Gjatë viteve 2021-2026 janë  trajtuar rreth 20 raste të dhunës në familje, paraqitur në tabelën më poshtë.

Numri më i lartë i rasteve të dhunës rezulton te jete  ne Puke,njesine Rrape,njesine Gjegjan dhe njesine Qelez.Sipas të dhënave për  periudhën 2020-2023, nga NJA Qerret nuk ka asnjë raportim për dhunë në familje.

Bazuar legjislacionit shqiptar rastet e pajisura me Urdhër të Menjëhershëm Mbrojtje (UMM), dhe/ose Urdhër Mbrojtje (UM) përfitojnë NE prej 9900 lekësh.  Në fakt të gjitha rastet  me UMM/UM (në vite) në 4 Njësitë Administrative nuk rezulton të kenë përfituar pagesë/NE. Specialisti që mbulon çështjet e dhunës e shpjegon këtë situatë me faktin se viktimat:i)nuk kanë informacion mbi ndihmën; ii) nuk janë të interesuara për pagesën; iii) ose janë larguar në bashki të tjera ose jashtë shtetit.

Sipas diskutimeve me profesionistë në Bashkinë Puke në zonat rurale të Bashkisë ka dhunë në familje, por ajo mbetet e paraportuar  për shkak të mentalitetit, mungesës së informacionit, ndërgjegjësimit të ulët, nivelit të ulët ekonomike dhe varësisë ekonomike, mungesës së besimit tek institucionet.

Në Bashkinë Puke, është ndërtuar sistemi elektronik i regjistrimit dhe i ruajtjes së të dhënave për rastet e dhunës në familje pranë njësisë vendore. 
Tabela 3. Rastet e dhunës në familje 2020-2025 

	Njësitë administrative
	Raste të dhunës me UM
	
Raste të dhunës me UM  përfitojnë pagesë

	
	2020
	2021
	2022 
	 2023
	

 2024
	


 2025
	 2020
	 2021
	 2022 
	


2023
	


2024
	
2025

	Puke
	3
	3
	2
	1
	2
	5
	1
	2
	1
	1
	3
	3

	Gjejgjan
	1
	2
	1
	1
	2
	1
	1
	1
	
	
	1
	1

	Rrape
	
	
	 
	1
	1
	1
	0
	0
	0
	1
	1
	1

	Qelez
	
	
	
	
	1
	1
	0
	0
	0
	1
	1
	

	Total
	4
	5
	3
	3
	6
	8
	2
	3
	1
	3
	6
	5

	
	Total 2020-2025:                                         29
	 
 Total 2020-2025 :                                  20



Për vitin 2025 ( deri në Korrik ), evidentohen 5 raste te dhunës në familje, sipas të dhënave vetëm pas viti 2023 është bërë e mundur që rastet e dhunës me UM të përfitojnë pagesën sipas ligjit.

Në Bashkinë Puke mungojnë shërbime shoqërore në mbështetje të viktimave të dhunës. Mungesa e shërbimeve shoqërore për viktimat e dhunës dhe mungesa e burimeve financiare të Bashkisë për ngritjen e qendrës për menaxhimin e rasteve të dhunës, mungesa e organizatave të shoqërisë civile që ofrojnë shërbime të specializuara në territor për rasteve e dhunës ka bërë që deri në Dhjetor 2025 rastet e dhunës në bashki të menaxhohen nga stafi i Bashkisë të ndihmuar me familjarë të viktimave të dhunës. Në disa raste bashkia është mbështetur nga OJF që operojnë në Shkoder. Ajo që vlen të përmendet është fakti se numri i rasteve të dhunës që trajtohen nga organizatat ka qenë relativisht shumë i ulët, kryesisht vetëm për rastet e rënda.

Megjithëse zhvillimet e mësipërme dhe angazhimet e pushtetit lokal në mbrojtje të viktimave të dhunës, megjithëse janë organizuar fushata të ndryshme informimi dhe ndërgjegjësimi për dhunën në familje, denoncimin e saj, dhe përfitimet e NE, sfidat për Bashkinë Puke për mbështetjen e viktimave të dhunës janë:
1. Planifikimi i fondeve lokale për plotësimin e nevojave për menaxhimin e rasteve të dhunës;
2. Rritja e kapaciteteve të stafit të Bashkisë për evidentimin dhe trajtimin e rasteve të dhunës;
3. Zgjerimi i MKR me  kryepleqtë e fshatrave;
4. Vijimi i fushatave ndërgjegjësuese për komunitetin, kryesisht në zonat rurale.


Shërbimet shoqërore të ofruara në vite në Bashkinë Puke kanë qenë sporadike, jo të konsoliduara dhe me kapacitete të limituara.Në përfundim të projekteve, për shkak të mungesës së financimit, shërbimet janë mbyllur.
[bookmark: _Toc151145096][bookmark: _Toc204608635]Në bashkinë Puke gjatë vitit 2023-2026 në bashkëpunim me Ministrinë e Shëndetësisë dhe Mbrojtjes Sociale është arritur që të krijohet qendra ditore per te moshuarit ku pjesmarrja eshte 16 femra dhe 14 meshkuj,sherbehet per 30 te moshuar te moshuar te vetmuar.Me marreveshje e projektit e UNDP per ‘Femijet me aftesi te kufizuar ne zonat rurale”jane kryer disa lloje sherbimesh per moshat 0-18 vjeç ,39 femije me aftesi te kufizuar 65 % femra dhe 45% meshkuj.

IV ANALIZA E MJEDISIT TË JASHTËM DHE PIKAT E FORTA DHE DOBËTA BRENDA ORGANIZATËS

[bookmark: _Toc151145097][bookmark: _Toc204608636]4.1 Analiza e burimeve njerëzore
[bookmark: _Toc151145098]Struktura organizative e Bashkisë Puke përfshin Sektorin e Ndihmës Ekonomike dhe Përkujdesjes Shoqërore si një ndër sektorët kyç për ofrimin e shërbimeve sociale dhe zbatimin e politikave sociale me ndikim në barazinë gjinore. Ky sektor funksionon në varësi të një përgjegjësi sektori dhe përbëhet nga 6 specialistë që mbulojnë programe si ndihma ekonomike, pagesat për personat me aftësi të kufizuara dhe mbështetja për kategori të tjera në nevojë(Njmf,Kdhf), konkretisht Njesia Gjegjan,Luf-Qerret,Qelez,Rrape dhe Puka qender dhe . Gjithashtu në strukture ka një specialist për familje dhe fëmijë dhe kordinat të identifikimit dhe rëferimit të nevojavePavarësisht përpjekjeve institucionale, një nga mangësitë më të theksuara është mungesa e Njësisë së Vlerësimit dhe Referimit të Nevojave (NJVNR), e cila sipas legjislacionit duhet të funksionojë në nivel vendor si një mekanizëm ndërsektorial për identifikimin, vlerësimin dhe menaxhimin e rasteve në nevojë. Kjo njësi ende nuk është ngritur në mënyrë formale dhe funksionale, gjë që pengon krijimin e një sistemi të integruar dhe efektiv për adresimin e çështjeve të ndërlidhura me barazinë gjinore. Në të njëjtën kohë, mungesa e një databaze të mirëfilltë dhe të përditësuar mbi individët dhe familjet në vështirësi – përfshirë informacionin gjinor, statusin ekonomik dhe nevojat për shërbime – përbën një pengesë në mbledhjen, analizimin dhe përdorimin e të dhënave për planifikim strategjik dhe ndërhyrje të synuara.
Këto boshllëqe në burimet njerëzore, mungesa e njësive të strukturuara për vlerësimin e rasteve, si dhe kapacitetet e kufizuara profesionale për trajtimin e problematikave me natyrë gjinore, kanë ndikuar drejtpërdrejt në procesin e hartimit të Planit Vendor të Veprimit për Barazinë Gjinore. Mungesa e sistemeve për menaxhimin e informacionit dhe pamundësia për të ndarë të dhëna të strukturuara midis njësive të ndryshme administrative ka vështirësuar hartimin e një analize të plotë të situatës gjinore në nivel lokal. Për të përmbushur në mënyrë të suksesshme objektivat e këtij plani, është e nevojshme që Bashkia Puke të forcojë kapacitetet e saj njerëzore dhe institucionale përmes trajnimeve të specializuara, riorganizimit të strukturave ekzistuese dhe ngritjes së mekanizmave funksionalë të koordinimit dhe monitorimit të çështjeve gjinore.

[bookmark: _Toc204608637]4.2 Analiza  për faktorët politikë, ekonomike, socialë, teknikë, ligjorë dhe mjedisorë që mund të ndikojnë në zhvillimin e ardhshëm të bashkisë.

Faktorët politikë, ekonomikë, socialë, teknikë, ligjorë dhe mjedisorë që mund të ndikojnë në zhvillimin e ardhshëm të Bashkisë Puke janë si më poshtë:
Faktori politik: Bashkia Puke përdor legjislacionin vendas për të ndërtuar programe mbështetëse për grupet e vulnerable. Bashkëpunimi me organizatat jofitimprurëse, institucionet publike dhe sektorin privat lejon krijimin e partneriteteve të ndryshme, rritjen e efikasitetit dhe përmbushjen e nevojave të komunitetit.
Faktorët ekonomikë: Bashkia punon në mënyrë të ngushtë me aktorët lokalë për menaxhimin efikas të burimeve financiare. Përkundër ngadalësimit të rritjes ekonomike dhe nivelit të lartë të papunësisë, bashkia po bën përpjeke për të siguruar shërbime sociale cilësore për të përmbushur nevojat e komunitetit.
Faktorët socialë: Bashkia Puke reflekton një realitet me sfida sociale të rëndësishme, ku rritja e popullsisë mbi 65 vjeç dhe ulja e popullsisë 0-18 vjeç, së bashku me numrin e rritur të familjeve në nevojë dhe individëve me aftësi të kufizuara, paraqesin një kontekst me nevoja të thella. Së bashku me këtë, trendi i zvogëlimit të të rinjve që vazhdojnë arsimin e mesëm dhe oferta e kufizuar për punësim dhe formim profesional, reflektojnë nevojën për përmirësim në këto fusha. Në anën tjetër, trashëgimia kulturore e pasur e Bashkisë Puke ofron potencial për zhvillim kulturor dhe turistik, ndërsa shërbimet sociale po ideoen t’u përgjigjur drejtpërdrejt nevojave të komunitetit. Megjithatë, përdorimi i kufizuar i teknologjisë tek grupmoshat e reja shfaq nevojën për një përdorim më të gjerë dhe më efikas të teknologjisë për të përmbushur më mirë nevojat sociale.
Faktorët teknikë: Regjistrat Elektronik Kombëtarë për NE, personat me aftësi të kufizuar dhe shërbimet sociale kanë përmirësuar aksesin dhe bashkëpunimin mes institucioneve. Administrata e bashkisë, e aftë në përdorimin e këtyre regjistrave ka ndihmuar për lehtësimin e procesit të aksesit të individëve në nevojë për shërbime sociale.
Faktori ligjorë: Bashkia Puke ndërton veprimtarinë e saj në përputhje me ligjin, duke siguruar që ofrimi i shërbimeve sociale të përputhet me standardet dhe rregulloret vendore dhe kombëtare.
Faktorët mjedisorë: Pozita gjeografike dhe potenciali natyror i bashkisë (bimët mjekësore, turizmi) janë elemente pozitive që mund të ndikojnë në rritjen e shërbimeve sociale. Megjithatë, sfidat si emigrimi, plakja e popullsisë dhe mungesa e shoqërisë civile kërkojnë strategji të veçanta për të adresuar nevojat sociale në këto kushte.

Në përgjithësi, ndryshimet dhe përpjekjet që po bëhen në nivel lokal për të përmirësuar ofrimin e shërbimeve sociale tregojnë për një angazhim pozitiv dhe një vizion për rritjen e cilësisë së jetës së komunitetit në Bashkinë Puke. Bashkia po përdor plane dhe programe për të maksimizuar përparësitë dhe rritur cilësinë e shërbimeve sociale duke marrë parasysh faktorët mjedisore dhe kushtet e rrethit.

[bookmark: _Toc151145099][bookmark: _Toc204608638]4.3 Analiza SWOT

Pikat e forta
Nevoja emergjente për shërbime sociale të ndjeshme ndaj dimensionit gjinor ka nxitur ndërgjegjësimin dhe vullnetin institucional për të ndërmarrë veprime konkrete në drejtim të barazisë gjinore në Bashkinë Puke. Kjo është reflektuar në angazhimin e strukturave vendore për të përmirësuar ofertën e shërbimeve, duke vendosur në fokus edhe kategoritë e margjinalizuara gjinore si gratë kryefamiljare, viktimat e dhunës në familje dhe vajzat në situatë rreziku Gjithashtu, Bashkia Puke disponon kapacitete njerëzore dhe teknike të përshtatshme për të menaxhuar dhe zhvilluar shërbime sociale, përfshirë rolet e reja të krijuara në strukturë për familjen, fëmijën dhe koordinimin e rasteve në nevojë, duke treguar potencial për rritje dhe përshtatje me qasjen gjinore. Përvoja e mëparshme në projekte sociale dhe përpjekjet për të tërhequr fonde përmes bashkëpunimeve me institucione dhe donatorë e bën Bashkinë Puke të gatshme për të zhvilluar më tej politika të ndjeshme gjinore dhe për të institucionalizuar shërbimet në këtë fushë.

Pikat e dobëta
Një nga sfidat kryesore në drejtim të barazisë gjinore mbetet mungesa e informacionit të strukturuar dhe të disagreguar sipas gjinisë për grupet vulnerabël, e cila e kufizon aftësinë e Bashkisë për të planifikuar dhe ofruar shërbime të përshtatura. Po ashtu, mungesa e një fondi të dedikuar për nevojat e grave dhe vajzave në rrezik, apo për mbështetjen e viktimave të dhunës në familje, kufizon ndërhyrjet efektive dhe të qëndrueshme. Mbështetja e kufizuar financiare për zbatimin e politikave gjinore dhe mungesa e një praktike të buxhetimit të ndjeshëm gjinor përbëjnë një boshllëk të rëndësishëm. Po ashtu, Bashkia Puke përballet me mungesë partneritetesh të qëndrueshme me organizata që kanë përvojë në fushën e barazisë gjinore dhe mbrojtjes së të drejtave të grave, ndërsa prania e ulët e organizatave të shoqërisë civile e kufizon ofrimin e shërbimeve joformale dhe mbështetëse. Mungesa e ekspertizës vendore në fushën e planifikimit, zbatimit dhe monitorimit të politikave për barazi gjinore dhe për mbrojtjen nga dhuna përbën gjithashtu një kufizim për zbatimin me sukses të këtij plani.
Mundësitë
Proceset reformuese në nivel kombëtar, përfshirë decentralizimin e shërbimeve sociale dhe përmirësimin e kuadrit ligjor dhe strategjik për barazinë gjinore, ofrojnë një terren të favorshëm për Bashkinë Puke që të ndërtojë një qasje gjithëpërfshirëse ndaj politikave me ndjeshmëri gjinore. Mbështetja e vazhdueshme nga Ministria e Shëndetësisë dhe Mbrojtjes Sociale, si dhe mundësitë për financim nga fondet e qeverisë qëndrore apo donatorë ndërkombëtarë, hapin rrugë për zbatimin e masave konkrete në mbështetje të grave dhe vajzave. Gjithashtu, mundësia për bashkëpunim me sektorin privat dhe përfshirja e bizneseve lokale në mbështetje të shërbimeve sociale e fuqizon dimensionin komunitar të barazisë gjinore. Mbështetja në trajnime për stafin dhe ngritja e kapaciteteve institucionale janë një tjetër mundësi reale për të integruar perspektivën gjinore në mënyrë të qëndrueshme në politikat dhe programet vendore.
Kërcënimet (Rreziqet)
Migrimi i lartë dhe ndryshimet demografike të paparashikuara në komunitet mund të ndikojnë në strukturën e familjes dhe të rrisin kërkesat për shërbime sociale me fokus gjinor, të cilat aktualisht janë të kufizuara. Mungesa e koordinimit ndërsektorial mes njësive brenda Bashkisë dhe mes institucioneve të tjera vendore mund të ndikojë në efektivitetin e ndërhyrjeve për barazi gjinore dhe të pengojë krijimin e një mekanizmi funksional të referimit. Mungesa e interesit dhe përfshirjes së organizatave të shoqërisë civile në fushën gjinore e kufizon zhvillimin e programeve inovative dhe mbështetëse për gratë dhe vajzat në nevojë, duke rritur varësinë nga burimet publike. Po ashtu, mungesa e traditës në ndërtimin e partneriteteve për barazi gjinore dhe mungesa e përvojës në administrimin e fondeve për këtë qëllim mund të përbëjnë një pengesë për zbatimin efektiv të Planit Vendor të Veprimit për Barazinë Gjinore.
Implikime per Planin Vendor te Barazise Gjinore
Keto te dhena tregojne nevojen per:
· Politika te posaçme per grate rurale;
· Mbeshtetje per grate femrore dhe sipermarrese;
· Sherbime sociale ne njesite me te largeta administrative;
· Programe per fuqizimin ekonomik te vajzava te reja;
· Per fshirje me te madhe te grave ne vendimmarrje lokale;
· Shtim te sherbimeve sociale per te moshuarit;
· Mbeshtetje per grate e moshuara qe jetojne vetem;
· Sherbime shendetsore komunitare ne zonat rurale;
· Programe sociale per perfshirjen active te te moshuarve;
· Mbeshtetje ekonomike dhe sociale per grate kryefamiljare te moshes se trete;

[bookmark: _Toc204608639]V PLANI VEPRIMIT


MATRICA E PLANIT VENDOR TË VEPRIMIT PËR BARAZINË GJINORE


	 
	Indikatori
	Afati i zbatimit
	





Burimi i financimit
	Institucionet përgjegjëse 

	Objektiva
	
	Afati i fillimit
	Afati i mbarimit
	
	Drejtoria/sektori/departamenti (udhëheqës)
	Kosto

	
	
	
	
	
	
	
	

	Promovimi i të drejtës për barazi të grave dhe burrave, të rejave dhe të rinjve, si dhe vajzave dhe djemve, si parakusht themelor për demokracinë dhe shoqërinë demokratike.

 Promovimi i parimit të barazisë ndërmjet grave dhe burrave, si dhe të rejave dhe të rinjve, në jetën politike e publike, përmes përmbushjes së angazhimeve publike për barazinë gjinore, të ndërmarra nga Bashkia Puke.


Reduktimi i steriotipeve dhe pabarazive gjinore, përmes promovimit të parimit të barazisë ndërmjet grave dhe burrave, të rejave dhe të rinjve, si dhe vajzave dhe djemve, në aksesin dhe cilësinë e shërbimeve të ofruara
	1.1 Të rritet pjesëmarrja e grave dhe të rejave në të gjitha takimet dhe dëgjesat publike të organizuara nga Bashkia/Donatore Puke.
	- % e pjesëmarrjes së grave në takime publike
	2026
	2030
	Bashkia/Donatore
	Sektori i NE
	600,000 lekë
	

	
	1.2 Të fuqizohet mekanizmi institucional vendor për arritjen e barazisë gjinore.
	Nr. i grave të ftuara dhe të regjistruara në dëgjesa

Nr. i trajnimeve mbi barazinë gjinore
	2026
	2030
	
	Sektori i NE
	1,000,000 lekë
	

	
	2.1 Të rritet pjesëmarrja e grave dhe të rejave të zonave rurale dhe me aftësi të kufizuara në zgjedhje.
	- % e pjesëmarrjes në votime nga gratë në zonat rurale
- Nr. i materialeve ndërgjegjësuese të shpërndara
	2026
	2030
	
	Sektori i NE
	600,000 lekë
	

	
	2.2 Të përmbushen angazhimet publike zyrtare për barazi gjinore.













3.1 Të reduktohen stereotipet gjinore në arsim.
	- Nr. i deklaratave dhe angazhimeve publike
- Raporte vjetore mbi barazinë gjinore








- Nr. i aktiviteteve në shkolla mbi barazinë gjinore
- % e nxënësve të informuar
	2026
	2030
	Bashkia/Donatore
	Sektori i NE
	600,000 lekë



300,000 lekë






300,000 lekë
	

	
	
	
	
	
	
	
	
	

	
	
	
	
	
	
	
	
	

	
	3.2 Të sigurohet qasje në informacion shëndetësor për gratë dhe të rinjtë.
	Nr. i fushatave të realizuara

% e grave të informuara për shërbimet
	2026
	2030
	Bashkia/Donatore
	Sektori i NE
	800,000 lekë
	

	
	3.3 Të sigurohet qasje e barabartë në përkujdesje sociale.
	- % e grave që përfitojnë nga shërbimet sociale
	2026
	2030
	Bashkia/Donatore
	Sektori i NE
	700,000 lekë
	

	
	3.4 Të promovohet qasja në strehim për gratë në nevojë.
	- Nr. i përfituesve nga programet e strehimit
- Nr. i rasteve të trajtuara me prioritet
	2026
	2030
	
	i) Sektori i NE ii) Drejtoria e strehimit/ DRSHSSH
	800,000 lekë
	

	
	3.5 Të promovohet qasja në sport, art dhe kulturë për vajzat dhe djemtë.
	Nr. i aktiviteteve sportive/kulturore gjithëpërfshirëse
 % e pjesëmarrjes së vajzave
	2026
	2030
	Bashkia/Donatore/



	Sektori i NE
	1,000,000 lekë
	

	
	3.6 Të rritet efektiviteti i shërbimeve për viktimat e dhunës dhe trafikimit.
	Nr. i viktimave që marrin ndihmë
 Funksionimi i mekanizmit të referimit
	2026
	2030
	Bashkia/Donatore
	Sektori i NE/ DRSHSSH
	900,000 lekë
	

	Reflektimi i parimeve të planifikimit dhe zhvillimit të qëndrueshëm, përmes integrimit të balancuar të përmasave ekonomike, shoqërore, urbanistike e mjedisore.
	4.1 Të ndërmerren veprime për barazi në zhvillim ekonomik dhe punësim.
	 Nr. i grave të punësuara përmes programeve vendore

% e përfshirjes në kurse profesionale
	2026
	2030
	
	Sektori i NE/ DRSHSSH
	700,000 lekë
	

	
	4.2 Të përfshihet perspektiva gjinore në planifikimin urban dhe mjedisor.







Zbatimi i Planit të Aktiviteteve vjetore
	- Nr. i planeve me analizë gjinore
- % e projekteve që reflektojnë nevojat gjinore
	2026
	2030
	Bashkia/Donatore

	Sektori i NE/ DRSHSSH
	300 000 lekë
	




Kostot e parashikuara në këtë dokument janë indikative dhe të përgjithshme. Përllogaritja e detajuar e kostove sipas aktivitetit, vitit të zbatimit dhe burimeve të financimit do të kryhet në një fazë të mëvonshme, në bashkëpunim me drejtoritë përkatëse dhe në përputhje me mundësitë buxhetore të Bashkisë Puke dhe partnerëve të tjerë të përfshirë.

Procesi i raportimit për aktivitetet e zbatuara do të kryhet nga drejtoritë përgjegjëse për zbatimin e këtyre aktiviteteve tek Komisioni Planifikues dhe Vendim-marrës për Barazinë Gjinore, i cili do të ngrihet me Urdhër të Kryetarit pikërisht për këtë qëllim (në nivel Bashkie). 

Menjëherë pas miratimit të Planit, si hap i parë i zbatimit të tij, çdo drejtori përgjegjëse do të hartojë fletët e treguesve me informacionin që duhet të mblidhet dhe raportohet në bazë aktiviteti, por edhe në bazë të objektivave specifike. Raportimet mbi akivitetet do të jenë periodike (çdo 3 muaj) ose në bazë të kërkesës së Komisionit Planifikues dhe Vendim-marrës për Barazinë Gjinore apo Kabinetit të Kryetarit. Raportimet në bazë të objektivave specifikë do të përgatiten dy herë në vit (çdo 6 muaj). 

Monitorimi i zbatimit të Planit të Veprimit në nivel të objektivave do të kryhet nga një Komision në nivel të Këshillit Bashkiak, të cilit do t’i atashohen edhe përgjegjësitë për çështjet e barazisë gjinore. 

Bazuar në monitorimin e kryer, Plani do të rishikohet dhe përmirësohet në fillim të çdo viti pasardhës.




Hartues                                                                                  Kryetar 

Lavdie Terbuni                                                                   Rrok Dodaj

